‘ઈના જેવું રૂડું એકેય નંઈ. બ્રાહ્મણો લાડુ જમી તારા આંગણે એંઠા હાથ કરીને ઓડકાર ખાશે તો તારા બાપાને સ્વર્ગમાં બેઠા બેઠા તૃપ્તિના અમી ઓડકાર આવશે. પિતૃઓ તારા ખોરડા પર આશીર્વાદ વરસાવશે. તારી વાડી લીલીછમ રહેશે. પિતૃઓને રાજી કરવા જેવું મોટું પુણ્ય આ મલકની માલીપા બીજું એકેય નથી. વાહ મૂળજી ! વાહ મૂળજી ! પૂનમનો દિવસ પરમ કલ્યાણકારી મનાય છે. ઈ દા’ડે લાડવા હાર્યે રાણીછાપના રૂપિયા જેવા તારા મૂળાનાં પતીકાંય ખાશું. મૂંઝાઈશ મા.’